Délegyháza Község Önkormányzat Polgármesterének 2020. június 16-án hozott döntései

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében.

Délegyháza Község Önkormányzatának Polgármestere a következő napirendi pontok vonatkozásában döntött:

1. **Ingatlanügyek**
2. **Belső ellenőri tájékoztató a 2019. évi belső jelentések alapján**
3. Délegyháza Község Önkormányzatának Polgármestere az első napirendi pont vonatkozásában a következő határozatokat hozta:

**115/2020.(VI.16) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület jogkörében eljárva megvizsgálta a Balla – Ker Kft. (székhelye: 2337 Délegyháza, Szarvas u. 10. A ép., cégjegyzékszáma: Cg.13-09-122061, adószáma: 14419731-2-13, statisztikai számjele: 14419731-4120-113-13, képviseletében: Balla Ferenc ügyvezető, a továbbiakban: Kérelmező) ajánlatát, s döntése alapján értékesíteni kívánja Kérelmező részére Délegyháza Község Önkormányzat tulajdonában álló**

1. **Délegyháza 945/4 hrsz-ú, 411 m2 térmértékű kivett beépítetlen terület megjelölésű,**
2. **Délegyháza 395/4 hrsz-ú, 450 m2 térmértékű kivett beépítetlen terület megjelölésű,**
3. **Délegyháza 395/5 hrsz-ú, 400 m2 térmértékű kivett beépítetlen terület megjelölésű,**
4. **Délegyháza 395/6 hrsz-ú, 400 m2 térmértékű kivett beépítetlen terület megjelölésű**

**belterületi ingatlanokat nettó 20 000 Ft + Áfa összegű vételáron (mindösszesen bruttó: 42 189 400 Ft), mely vételár ajánlatot 2020. december 31. napjáig tart fenn. Délegyháza Község Önkormányzatának Polgármestere a Kat. 46. §-ának (4) bekezdése alapján a Képviselő-testület jogkörében eljárva felkéri hivatalát, hogy a szükséges intézkedéseket tegye meg, valamint kiköti, hogy jelen jogügylet lefolytatásával kapcsolatos mindennemű költség Kérelmezőt terheli.**

**Határidő: 2020. december 31.**

**Felelős: polgármester, jegyző**

**116/2020.(VI.16) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület jogkörében eljárva megvizsgálta a Balla – Ker Kft. (székhelye: 2337 Délegyháza, Szarvas u. 10. A ép., cégjegyzékszáma: Cg.13-09-122061, adószáma: 14419731-2-13, statisztikai számjele: 14419731-4120-113-13, képviseletében: Balla Ferenc ügyvezető, a továbbiakban: Kérelmező) ajánlatát, s döntése alapján el kívánja cserélni Délegyháza Község Önkormányzat tulajdonában álló Délegyháza 395/7 hrsz-ú, 400 m2 térmértékű kivett beépítetlen terület megjelölésű ingatlant Kérelmező tulajdonában álló Délegyháza 143 hrsz-ú, kivett lakóház, udvar megjelölésű 810 m2 térmértékű ingatlanra. Felek az ingatlanok értékének megállapítása során értékkülönbözetet állapítottak meg, melynek összege 2 060 000 Ft, mely értékkülönbözetet Kérelmező a csereszerződés aláírásakor átutalással fizet meg Délegyháza Község Önkormányzat felé. Délegyháza Község Önkormányzatának Polgármestere a Kat. 46. §-ának (4) bekezdése alapján a Képviselő-testület jogkörében eljárva felkéri hivatalát, hogy a szükséges intézkedéseket tegye meg, valamint kiköti, hogy jelen jogügylet lefolytatásával kapcsolatos költségek feleket 50-50%-ban terhelik.**

**Határidő: 2020. december 31.**

**Felelős: polgármester, jegyző**

**117/2020.(VI.16) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület jogkörében eljárva eldönti, hogy az Önkormányzat meg kívánja vásárolni a**

**1. ………… (szül. ……….., ……………., an: …………, lakcíme: ……………..) 3/6,**

**2. ………… (szül. ……………….., an: ……………., lakcíme: …………….) 1/6,**

**3. …………. (szül. …………..., an: ……………., lakcíme: ……………..) 1/6, és**

**4. ………… (szül. ……………..., an: …………., lakcíme: …………….) 1/6**

**arányú tulajdonát képező**

**Délegyháza 141 hrsz-ú, 1756 m2 térmértékű kivett lakóház, udvar megjelölésű belterületi ingatlant a kölcsönösen kialkudott bruttó 41.000.000 Ft vételárért. Délegyháza Község Önkormányzatának Polgármestere a Kat. 46. §-ának (4) bekezdése alapján a Képviselő-testület jogkörében eljárva felkéri hivatalát, hogy a szükséges intézkedéseket tegye meg, valamint felhatalmazza Polgármesterét és Jegyzőjét az adásvételi szerződés aláírására.**

**Határidő: 2020. december 31.**

**Felelős: polgármester, jegyző**

1. Délegyháza Község Önkormányzatának Polgármestere a második napirendi pont vonatkozásában a következő határozatot hozta:

**118/2020.(VI.16) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület jogkörében eljárva Délegyháza Község Önkormányzat Képviselő-testülete elfogadja a 2019. évi belső ellenőrzésekről készített összefoglaló éves ellenőrzési jelentést.**

**Határidő: azonnal**

**Felelős: Jegyző**